* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 27.februārī Nr.92**

(protokols Nr.5, 13.p.)

**Par pašvaldības dzīvokļa īpašuma ar adresi Rūpniecības iela 18b – 29, Madona atsavināšanu un nosacītās cenas apstiprināšanu**

Madonas novada pašvaldība ir saņēmusi xxx, personas kods xxx, iesniegumu ar lūgumu izskatīt jautājumu par pašvaldībai piederošā dzīvokļa īpašuma Rūpniecības iela 18b-29, Madona, Madonas novadā, atsavināšanu īrniecei xxx. Dzīvokļa īpašums ar adresi Rūpniecības iela 19b – 29, Madona, Madonas novads (kadastra Nr.7001 900 2467) sastāv no dzīvokļa Nr.29 31,3 kv.m platībā un 307/27475 kopīpašuma domājamām daļām no būves (kadastra apzīmējums 7001 001 0623 001), un ir ierakstīts Vidzemes rajona tiesas Madonas pilsētas zemesgrāmatas nodalījumā Nr.429-29 uz Madonas novada pašvaldības vārda.

2019.gada 7.novembrī dzīvokļa īpašuma novērtēšanu ir veikusi SIA “Latio vērtētāji & konsultanti Vidzemē”, reģistrācijas Nr.44103009697 (LĪVA profesionālās kvalifikācijas sertifikāts Nr.12 un LĪVA Kompetences uzraudzības biroja izsniegts sertifikāts nekustamā īpašuma vērtēšanai Nr.13). Saskaņā ar nekustamā īpašuma novērtējumu dzīvokļa īpašuma tirgus vērtība 2020. gada 30.oktobrī ir EUR 9500,00 (deviņi tūkstoši pieci simti *euro* 00 centi).

Pašvaldības īpašumi atsavināmi saskaņā ar Publiskas personas mantas atsavināšanas likumu, turpmāk arī – Atsavināšanas likums. Šā likuma 4. panta ceturtās daļas 5.punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvokļa īpašumu šā likuma 45. pantā noteiktajā kārtībā, savukārt, kura trešā daļa nosaka: atsavinot pašvaldības īpašumā esošu dzīvokļa īpašumu, par kura lietošanu likumā „Par dzīvojamo telpu īri” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem. Atsavināšanas likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu. Pārdošana par brīvu cenu saskaņā ar Atsavināšanas likuma 1. panta 7. punktu ir mantas pārdošana par atsavinātāja noteiktu cenu, kas nav zemāka par nosacīto cenu, savukārt,  nosacītā cena saskaņā ar tā paša likuma 1. panta 6. punktu ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem Latvijas īpašuma vērtēšanas standartiem.

Atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai. Tāpat no likuma „Par pašvaldībām” 77. panta otrās un ceturtās daļas izriet, ka atsavināšanai nododams tikai tas pašvaldības īpašums, kas nav nepieciešams attiecīgās administratīvās teritorijas iedzīvotāju vajadzību apmierināšanai un pašvaldības funkciju izpildei.

2020.gada 20.februārī Madonas novada pašvaldībā ir saņemta 2020.gada 20.februāra dzīvokļa īpašnieku savstarpēji noslēgta vienošanās (parakstu īstumi apliecināti 2020.gada 20.februārī pie Vidzemes apgabaltiesas zvērināta notāra Jāņa Branta, reģistra Nr.184), ar kuru dzīvokļa īpašuma īrnieki vienojas, ka īrnieks xxx iegūs īpašumā īrēto dzīvokļa īpašumu.

Pamatojoties uz iepriekš minēto, likuma „Par pašvaldībām” 14. panta pirmās daļas 2. punktu un otrās daļas 3. punktu, 21. panta pirmās daļas 17. punktu un 77. panta ceturto daļu, Publiskas personas mantas atsavināšanas likuma 1.panta 6. un 7. punktu, 3.panta pirmās daļas 2. punktu, 4. panta pirmo daļu un ceturtās daļas 5. punktu, 5. panta pirmo un piekto daļu, 37. panta pirmās daļas 4. punktu un piekto daļu, **atklāti balsojot:** **PAR – 14** (Agris Lungevičs, Zigfrīds Gora, Ivars Miķelsons, Andrejs Ceļapīters, Artūrs Čačka, Andris Dombrovskis, Antra Gotlaufa, Valda Kļaviņa, Valentīns Rakstiņš, Andris Sakne, Rihards Saulītis, Inese Strode, Aleksandrs Šrubs, Gatis Teilis), **PRET – NAV**, **ATTURAS – NAV,** Madonas novada pašvaldības dome **NOLEMJ:**

1. Nodot atsavināšanai pašvaldības dzīvokļa īpašumu ar adresi Rūpniecības iela 18b-29, Madona, Madonas novads (kadastra Nr.7001 900 2467) dzīvokļa īrniekam xxx, personas kods xxx, pārdodot dzīvokļa īpašumu par brīvu cenu.
2. Apstiprināt dzīvokļa īpašuma ar adresi Rūpniecības 18b-29, Madona, Madonas novads nosacīto (brīvo) cenu EUR 9500,00 (deviņi tūkstoši pieci simti *euro* 00 centi), nosakot, ka pirkuma maksa ir veicama 100% apmērā pirms līgums noslēgšanas vai veicams pirkums uz nomaksu, paredzot avansa maksājumu ne mazāku par 10% no pirkuma maksas un pirkuma maksas atliktā maksājuma nomaksas termiņu līdz 5 gadiem.
3. Uzdot Juridiskajai nodaļai nosūtīt īrniekam xxx dzīvokļa īpašuma atsavināšanas paziņojumu normatīvajos aktos noteiktajā kārtībā.

Domes priekšsēdētājs A.Lungevičs

*E.Zāle 64860095*